Pielikums

Cēsu novada domes sēdes

03.11.2016.lēmumam Nr.281

attīstības programmas īstenošanas uzraudzības PĀRSKATS

par 2015. gadu

SATURS

[IEVADS 3](#_Toc465951916)

[1. Cēsu novada attīstības raksturojums 5](#_Toc465951917)

[**Cēsu novada attīstības pamatrādītāji** 5](#_Toc465951918)

[2. Cēsu novada Attīstības Programmas 2013.-2019.gadam īstenošanas progress 8](#_Toc465951919)

[2.1. VP 1 Veselības un sociālās drošības uzlabošana 8](#_Toc465951920)

[2.2. VP 2 Konkurētspējīga izglītības vide, mūžizglītības attīstīšana 9](#_Toc465951921)

[2.3. VP 3 Dzīves telpas sakārtošana un dabas vides saglabāšana 10](#_Toc465951922)

[2.4. VP 4 Kultūrvides un radošo industriju attīstība 12](#_Toc465951923)

[2.5. VP 5 Jaunu uzņēmumu piesaiste un esošo uzņēmumu attīstība 14](#_Toc465951924)

[3. Rīcības plāna 2013.-2019.gadam īstenošanas progress 16](#_Toc465951925)

[4. Secinājumi un rekomendācijas 17](#_Toc465951926)

# IEVADS

Cēsu novada Attīstības programma 2013.-2019. gadam (turpmāk - Programma) ir Cēsu novada vidēja termiņa teritorijas attīstības plānošanas dokuments, kas pakārtots ilgtermiņa plānošanas dokumentam - Cēsu novada Ilgtspējīgas attīstības stratēģijai 2015.-2030. gadam. Attīstības programma ir pamats novada pašvaldības un tās institūciju plānošanas dokumentu izstrādei un atbilstošu aktivitāšu veikšanai, nākamo gadu budžeta sastādīšanai, Eiropas Savienības un cita veida finansējuma piesaistei, investīciju piesaistei, projektu izstrādei un startēšanai projektu konkursos, pilsētas attīstības turpmākai secīgai un ilgtspējīgai plānošanai. Programmā ir ietvertas šādas sadaļas, kas izstrādātas atsevišķos sējumos:

* Esošās situācijas analīze (I sējums);
* Stratēģiskā (II sējums);
* Rīcības plāns un investīciju plāns (III sējums);

Cēsu novada Attīstības programmā noteikti:

* Novada ilgtermiņā sasniedzamie mērķi,
* Vidēja termiņa prioritātes:
  + rīcības virzieni un uzdevumi;
  + plānotās investīcijas.

Cēsu novada ilgtermiņa mērķu sasniegšanu paredzēts veikt, īstenojot 52 uzdevumus atbilstoši 5 izvirzītājām vidēja termiņa attīstības prioritātēm.

Programmas uzraudzības pārskata sagatavošanas mērķis ir nodrošināt iespēju novērtēt Cēsu novada attīstību kopumā - kā norisinās novada virzība uz noteikto mērķu sasniegšanu. Uzraudzības pārskats sagatavots par 2015. gadu.

Attīstības programmas uzraudzības sistēmas uzdevumi:

* Novērtēt vidēja termiņa prioritāšu un uzdevumu sasniegšanas progresu;
* Informēt sabiedrību, deputātus un citas ieinteresētās puses par pašvaldības darbības progresu;
* Identificēt jaunas problēmas un iespējas, kas saistītas ar pašvaldības attīstību un kurām nepieciešams veltīt tālāku izpēti un attiecīgu lēmumu pieņemšanu to risināšanai;
* Pamatot attīstības programmas aktualizācijas nepieciešamību;
* Identificēt pārmaiņas novadā kopumā un pa nozarēm;
* Identificēt, vai attīstības programma tiek ieviesta, kā plānots.

Galvenās darbības uzraudzības sistēmas ietvaros ir regulāri un sistemātiski vākt, apkopot un analizēt kvantitatīvu un kvalitatīvu informāciju par situāciju novadā un novada pašvaldības darbību. Pārskatā apkopota informācija, kuru iesnieguši Cēsu novada pašvaldības struktūrvienību un iestāžu pārstāvji.

Pārskatā atrodami Cēsu novada attīstības pamatrādītāji, kas ļauj salīdzināt novada attīstību ar citiem Latvijas novadiem, kā arī pamatrādītāju izmaiņu novērtējums; informācija par katras vidēja termiņa prioritātes ietvaros veiktajiem pasākumiem un aktivitātēm; rīcību plāna aktualizācijas novērtējums, rīcības, kuru ieviešana ir uzsākta un rīcības, kas īstenotas; vidēja termiņa prioritāšu sasniegšanas rādītāju izvērtējums; aktivitāšu rezultatīvo rādītāju atbilstība ilgtermiņā izvirzītajiem mērķiem. Atbilstoši sasniegtajiem rezultātiem un sociāli ekonomiskais situācijai novadā, sagatavoti ierosinājumi programmas rīcību plāna un investīciju plāna aktualizācijai.

Par Cēsu novada attīstības programmas 2013.-2019. gadam īstenošanas uzraudzības kārtību un tās ieviešanu atbildīga ir novada pašvaldības Attīstības nodaļa. Attīstības programmas īstenošanas uzraudzības procesā tiek iesaistītas Cēsu novada pašvaldības struktūrvienības un iestādes.

Uzraudzības sistēmas procesu vada Cēsu novada pašvaldības Attīstības nodaļas vadītājs, iesaistot attīstības programmas īstenošanas un uzraudzības sistēmas procesā struktūrvienību, iestāžu vadītājus, kuri operacionālā līmenī veic uzraudzības īstenošanas procesa darbības saskaņā ar uzdevumiem.

# Cēsu novada attīstības raksturojums

Cēsu novada attīstības redzējums veidots, lai rosinātu ikvienu novada iedzīvotāju redzēt savu nākotni novadā, un kopīgi veidot to tādu, kādu vēlamies redzēt – skaistu, sakārtotu, dzīvīgu. Cēsu novadam jākļūst par iekārojamāko dzīvesvietu Latvijā! Lai īstenotu šādu vīziju nākotnē, nepieciešams veikt pārdomātas darbības šodien.

Ilgtspējīgas attīstības stratēģijā 2030. gadam noteiktajiem stratēģiskajiem mērķiem un ilgtermiņa prioritātēm, programmas ietvaros pakārtoti pievienotas vidēja termiņa prioritātes un rīcības virzieni. Katra vidējā termiņa prioritāte atbilst vienai Ilgtermiņa prioritātei, savukārt vidēja termiņa prioritātes sastāv no vairākiem uzdevumiem, kas sagrupēti pa rīcības virzieniem. Stratēģiskā virzība uz attīstību vērtēta kontekstā ar Cēsu novada hierarhiski augstāko attīstības plānošanas dokumentu "Cēsu novada Ilgtspējīgas attīstības stratēģija 2014.-2030. gadam", kas nosaka pašvaldības vēlamo attīstības virzienu un vadlīnijas tā sasniegšanai.

Attīstības virzības posmu ķēde

Cēsu novada attīstības programma ir veidota plānojot laika un investīciju iespējas, lai līdz 2019. gadam tiktu veikti būtiski uzlabojumi noteiktajās prioritātēs. Attīstības programmas uzraudzības pārskats nepieciešams, lai attīstības programmā varētu ieviest korekcijas izmaiņu gadījumā.

## **Cēsu novada attīstības pamatrādītāji**

Pamatrādītāju apkopojums sniedz iespēju salīdzināt Cēsu novadā notiekošo procesu raksturlielumus ar citiem Latvijas novadiem. Izveidotā tabula sastāv no dažādiem būtiskiem rādītājiem, kuru izmaiņas nepieciešams novērot, lai konstatētu, kuri rādītāji pasliktinās/uzlabojas/ir mainīgi. Šādu izmaiņu novērtēšana ir svarīga turpmāko lēmumu pieņemšanā.

Kopējie vidējā termiņā sasniedzamie rezultāti, attiecināmi uz visām vidēja termiņa prioritātēm kopumā, bet Attīstības programmā noteiktie vidējā termiņā sasniedzamie rezultāti, raksturo katras vidēja termiņa prioritātes izpildi.

**Pamatrādītāju izvērtējums**

|  |  |  |  |  |  |  |
| --- | --- | --- | --- | --- | --- | --- |
| *Nr.* | *Rādītājs* | *Rādītāja vērtības bāzes gadā 2013.g.* | *Rādītāja vērtības 2015.g.* | *Prognozētā rādītāja vērtība 2019.gadā* | *Datu avots* | *Atbilst/neatbilst prognozei* |
| *1* | Teritorijas attīstības indekss | 0,536 | 0,407 |  | VRAA, RAIM | Neatbilst |
| *2* | Teritorijas attīstības rangs (vieta) | 16 | 21 | Uzlabojas | VRAA | Neatbilst |
| *3* | Iedzīvotāju skaits novadā | 18918 | 18947 | 19000 | PMLP | Neatbilst |
| Iedzīvotāju skaits pilsētā | 17356 | 17407 |
| *4* | Bezdarba līmenis, % | 6,30% | 5,60% | 5,5% | NVA | Mainīgs |
| *5* | Iedzīvotāju ienākuma nodoklis uz 1 iedzīvotāju (EUR) | 464,58 | 496,16 |  | RAIM | Atbilst |
| *6* | Ieturētā iedzīvotāju ienākuma nodokļa summa (EUR/gadā) | 8 899 018 | 9 400 836 |  | VID | Atbilst |
| *7* | Dabiskais pieaugums | -64 | -41 | 10 | CSB | Uzlabojas |
| *8* | Ekonomiski aktīvās statistikas vienības | 1501 | 1543 (2014.g) | 1550 | CSB | Atbilst |
| *9* | Iedzīvotāju ilgtermiņa migrācijas saldo | -183 | +24 | Apturēta negatīvā tendence | CSB | Atbilst |
| *10* | Tūristu skaits | 27 621 | 45 050 |  | Pašvaldības dati, CKTC | Atbilst |
| *11* | Tūristu uzturēšanās ilgums, naktis | 1,4 | 1,54 |  | Pašvaldības dati | Mainīgs |

Atbilstoši tabulā attēlotajiem datiem, redzams , ka ir vairāki rādītāji, kuri šobrīd nesasniedz uzstādītos (prognozētos) rādītājus 2019.gadam, piemēram, tūristu skaits, iedzīvotājus kaits un novada attīstības indekss, vienlaikus ir tādi rādītāji, kuru izpilde šobrīd pārsniedz prognozēto (iedzīvotāju migrācija, ekonomiski aktīvās satistikas vienības, iedzīvotāju ienākuma nodokļa rādītāji).

Teritorijas attīstības indekss, kas ir ir galvenais teritorijas attīstības rādītājs, veidojas no kopskaitā 9 dažādiem rādītājiem, kas galvenokārt raksturo teritorijas ekonomisko un sociālo stāvokli (uzņēmējdarbības vidi, iedzīvotāju ienākumus, demogrāfisko slodzi, bezdarbu, u.c.). Ievērojamais Cēsu novada kritums teritorijas attīstības rangā Latvijas pašvaldību vidū norāda uz nepieciešamību pievērst papildus uzmanību šo indeksu veidojošajiem rādītājiem un to uzlabošanai.

Vairāki no noteiktajiem pamatrādītājiem gadu laikā sniedz mainīgas vērtības, vienā gadā sasniedzot prognozēto, savukārt nākamajā – nesasniedzot vēlamo rādītāju. Tas rosina domāt par rādītāju ietekmējošajiem faktoriem un iespējām tos stabilizēt, tādējādi tuvojoties stabilākiem izaugsmes rādītājiem ilgtremiņā.

# Cēsu novada Attīstības Programmas 2013.-2019.gadam īstenošanas progress

Papildus attīstības pamatrādītājiem, arī katras vidēja termiņa prioritātes ievaros ir identificēti attīstības rādītāji, kas attiecīgi palīdz mērīt ieguldīto rīcību un investīciju atdevi vidēja termiņa prioritāšu sasniegšanā. Līdzīgi kā izvērtējot pamatrādītāju sasniegšanas progresu, arī šie rādītāji vērtēti ar iezīmēm *atbilst, neatbilst* un *mainīgs.*

Kopumā vērtējot, redzams ka vairāk rādītāju atbilst prognozētajam attīstības virzienam, taču atkal nepieciešama plānveidīgāka darbība pie rādītājiem, kuru tendences mainās gadu no gada. Turpmāk tekstā tiks izvērtēta katra no prioritātēm atsevišķi.

## VP 1 Veselības un sociālās drošības uzlabošana

VP1 ietver vīziju par Cēsu novadu kā vietu, kur 2019.gadā katrs iedzīvotājs jūtas sociāli iederīgs un atbalstīts, kur darboajs veselīga sabiedrība, kas aktīvi nodarbojas ar fiziskajām aktivitātēm un piekopj veselīgu dzīves veidu, kā arī ik vienam pieejami ir augsta līmeņa uz diagnostiku vērsti veselības pakalpojumi.

Izvērtējot VP1 sasnieguma rādītājus, iespējams secināt, ka Cēsu novada pašvaldība uzsākusi darbu vīzijas piepildīšanas virzienā. Cēsu Klīnika turpina attīstīties, taču veselības aprūpes pieejamību joprojām nepieciešams veicināt, iedzīvotājiem ir pieejams sociāls atbalsts un pakalpojumi, jaundzimušo skaits turpina pieaugt un maznodrošināto iedzīvotāju skaits – samazināties.

Veselības un sociālās drošības nozarei arī turpmāk jābūt starp galvenajām novada prioritātēm, uzlabojot mazaizsargātāko iedzīvotāju dzīves kvalitāti. Kvalitatīvas veselības aprūpes pieejamība ir viens no dzīves kvalitāti novadā veidojošajiem faktoriem.

|  |  |  |  |  |  |  |
| --- | --- | --- | --- | --- | --- | --- |
| *Nr.* | *Rādītājs* | *Rādītāja vērtības bāzes gadā 2013.g.* | *Rādītāja vērtības 2015.g.* | *Prognozētā rādītāja vērtība 2019.gadā* | *Datu avots* | *Atbilst/neatbilst prognozei* |
| *1* | Iedzīvotāju vērtējums par veselības aprūpes pakalpojumu pieejamību | *Nav bāzes vērtības* | 48 % (2016.g. aptauja) | Vismaz 50% ar vērtējumu “labi” | Aptauja | Neatbilst |
| *2* | Ambulatoro konsultāciju skaits Cēsu Klīnikā | 50058 | 49704 | 53000 | Cēsu Klīnika | Mainīgs |
| *3* | Dienas stacionāra pakalpojuma attīstība/unikālo pacientu skaits | 2794 | 2986 | 3000 | Cēsu Klīnika | Mainīgs |
| *4* | Ārstu skaits Cēsu Klīnikā | 39 | 62 | Pieaug | Cēsu Klīnika | Atbilst |
| *5* | Ģimenes ārstu prakšu skaits | 12 | 16 | Pieaug | Cēsu pašvaldība | Atbilst |
| *6* | Pabalstu skaits garantētā minimālā ienākuma līmeņa nodrošināšanai | 252 | 81 | Samazinās | RAIM | Atbilst |
| *7* | Pašvaldības budžeta izdevumi sociālā atbalsta pasākumiem, EUR uz 1 iedzīvotāju | 26,17 | 25,82 | Ir stabili/samazinās | RAIM | Atbilst |
| *8* | Sociālā atbalsta pasākumiem iztērētā summa, EUR/gadā | 352314 | 263757 | Ir stabili/samazinās | Sociālais dienests | Mainīgs |
| *9* | Sociālos pakalpojumus saņēmušo klientu kopējā iedzīvotāju skaitā, % | 2,02% | 1,53 | Ir stabili/samazinās | RAIM | Atbilst |
| *10* | Iedzīvotāju vērtējums par sociālās palīdzības pieejamība | Nav veikts | 51 % (2016.g. aptauja) | Vismaz 50% ar vērtējumu “Labi” | Iedzīvotāju aptauja | Prognozētā vērtība sasniegta |
| *11* | Dzimušo skaits | 154 | 210 | Palielinās | PMLP, RAIM | Atbilst |
| *12* | Personu skaits, kam konstatēta atbilstība trūcīgas ģimenes statusam, t.sk. % no kopējā iedzīvotāju skaita | 691 | 387 | Samazinās | RAIM, LM | Atbilst |
| 3,61% | 2,04% |
| *13* | Iedzīvotāju vērtējums par sporta pasākumu piedāvājumu | Nav veikts | 75% | Vismaz 50% ar vērtējumu "labi" | Iedzīvotāju aptauja | Prognozētā vērtība sasniegta |

## VP 2 Konkurētspējīga izglītības vide, mūžizglītības attīstīšana

VP2 ietver darbu pie Cēsu novada izglītības iestāžu un izglītības pakalpojumu nodrošinājuma uzlabošanas līdz 2019.gadam. Papildus veicinot augstākās izglītības piedāvājuma attīstību novadā, tiktu attīstīta Cēsu un apkārtnes novadu jaunieši vēlme apgūt dažādas augstākās izglītības programmas tuvāk mājām.

Būtiskākie rādītāji, kas raksturo izglītības vidi un pieejamību, ir izglītības iestāžu dati par audzēkņu skaitu kā arī pašvaldības ieguldījumu to izglītošanā. Šie rādītāji šobrīd ir mainīgi, taču ir paredzama to stabilizēšanās un uzlabošanās turpmāko gadu laikā.

Jāapsver iespēja attīstības programmas aktualizācijas ietvaros ietvert arī rādītājus par augstskolu filiāļu izglītojamo skaitu, kā arī par pieaugušo izglītības centrā realizētajām izglītības programmām.

|  |  |  |  |  |  |  |
| --- | --- | --- | --- | --- | --- | --- |
| *Nr.* | *Rādītājs* | *Rādītāja vērtības bāzes gadā 2013.g.* | *Rādītāja vērtības 2015.g.* | *Prognozētā rādītāja vērtība 2019.gadā* | *Datu avots* | *Atbilst/neatbilst prognozei* |
| *14* | Izglītības iestāžu audzēkņu skaits: |  |  | Ir stabili/ palielinās | RAIM | Mainīgs |
| - pirmsskolas izglītības | 964 | 942 |
| - vispārējās izglītības iestādes | 2688 | 2491 |
| - profesionālās izglītības programmu realizējošās izglītības iestādēs | 303 | 224 |
| *15* | Ilgstošo bezdarbnieku īpatsvars kopējo bezdarbnieku skaitā, % | 25,93% | 18,18% | Samazinās | RAIM | Atbilst |
| *16* | Pašvaldības budžeta izdevumi uz vienu izglītojamo, EUR | 1440,16 | 1752,82 | Paliek esošajā līmenī | RAIM | Mainīgs |
| *17* | Vasaras prakses vispārizglītojošo skolu skolēniem (skolēnu skaits) | 93 | 98 | Pieaug | Pašvaldības Izglītības nodaļas dati | Atbilst |

## VP 3 Dzīves telpas sakārtošana un dabas vides saglabāšana

Vidēja termiņa prioritāte nr.3 iekļauj Cēsu novada pilsētvides un dabas vides saglabāšanu un veidošanu. Cēsu novadā ir būtiski attīstīt pilsētvidi kā sociālu telpu, tāpēc svarīgi veidot patīkamas apkaimes, kā arī rūpēties par mājokļa pieejamību. Būtiski nepieciešams pilnveidot novada satiksmes infrastruktūra gan pilsētā, gan lauku apvidos, nodrošinot labāku novada iekšēju sasniedzamību ar dažādiem transporta līdzekļiem. Prioritātes ietvaros tiek veiktas aktivitātes arī lai saglabātu novada unikālo dabas vidi un ainaviskās vērtības.

Prioritātes ietvaros vērtējamie attīstības kritēriji ietver mājokļa pieejamības jautājumus, pilsētvides drošības vērtējumu, iedzīvotāju apmierinātību ar dažādiem komunālajiem un saimnieciskajiem pilsētvides jautājumiem. Kritēriji specifiski iedalās tādos, ko pašvaldība ar savu darbu spēj tiešā veidā ietekmēt un tādos, kurus nespēj (piemēram, mājokļu skaits). Vienlaikus pastāv arī tādi rādītāji (mājokļu skaits), par kuriem datus kopš 2009.gada vairs neuzkrāj CSP. Rādītāju aktualizāciajs gadījumā nepieciešams apsvērt šo kritēriju izslēgšanu vai arī iespējas gūt datus no citiem avotiem.

Papildus prioritātē ieguldīto rīcību izvērtēšanai nākotnē nepieciešams vērtēt arī iedzīvotāju apmierinātību ar viņu apkaimju pilsētvides kvalitāti un pieejamajiem pakalpojumiem.

|  |  |  |  |  |  |  |
| --- | --- | --- | --- | --- | --- | --- |
| *Nr.* | *Rādītājs* | *Rādītāja vērtības bāzes gadā 2013.g.* | *Rādītāja vērtības 2015.g.* | *Prognozētā rādītāja vērtība 2019.gadā* | *Datu avots* | *Atbilst/neatbilst prognozei* |
| *18* | Daudzdzīvokļu dzīvojamās mājas, kurās veikti energoefektivitātes pasākumi | 40 | 45 | Palielinās | Pašvaldības dati | Atbilst |
| *19* | Dzīvojamais fonds (mājokļu skaits) | 8191 (2009.g.dati) | *Nav datu* | Palielinās | CSP | *Nav salīdzināmās vērtības* |
| *20* | Dzīvojamais fonds (dzīvokļu skaits daudzdzīvokļu dzīvojamās mājās) | 6263 (2009.g.dati) | *Nav datu* | Palielinās | CSP | *Nav salīdzināmās vērtības* |
| *21* | Noziedzīgo nodarījumu skaits uz 1000 iedzīvotājiem | 16,50 | 21,48 | Samazinās | RAIM | Neatbilst |
| *22* | Dabas (zaļās teritorijas), ha |  |  |  |  |  |
| Cēsu pilsētā | 665,8 | *Nav datu* | Ir stabils | VZD | *Nav salīdzināmās vērtības* |
| Vaives pagastā | 2773,2 | *Nav datu* |
| *23* | Centralizētai ūdensapgādei pievienoto deklarēto iedzīvotāju skaits (%)/ Deklarēto iedzīvotāju skaits Cēsu apkalpošanas teritorijā | *Nav datu* | 96,1% (16051)/16708 | 99% | Pašvaldības SIA “Vinda” | *Nav salīdzināmās vērtības* |
| Centralizētai kanalizācijai pievienoto deklarēto iedzīvotāju skaits (%)/ Deklarēto iedzīvotāju skaits Cēsu aglomerācijā | *Nav datu* | 94% (15631)/16621 | 99% |
| *24* | Iedzīvotāju apmierinātība ar pašvaldības sniegto pakalpojumu klāstu, % | Nav datu | 72% (2016.g. aptauja) | Vismaz 50% vērtējums “Labi” | Aptauja | Prognozētā vērtība sasniegta |
| Iedzīvotāju apmierinātība ar pašvaldības sniegto komunālo pakalpojumu kvalitāti, % | Nav datu | 70% (2016.g. aptauja) | Vismaz 50% vērtējums “Labi” | Aptauja |
| *25* | Ielu ar cieto segumu īpatsvars, % | 48% | 50,05% | 55% | Komunālā nodaļa | Atbilst |

## VP 4 Kultūrvides un radošo industriju attīstība

Darbs pie VP4 Cēsu novada pašvaldībā ietver daudzveidīgas kultūras pasākumu programmas nodrošināšanu visa gada garumā, veicinot Cēsu kā kultūras centra atpazīstamību ne vien Latvijas, bet arī starptautiskā mērogā. Pastāvīgi tiek attīstīti esošie un veidoti jauni kultūras un ar to saistītu norišu objekti. Radošās nozares tiek atzītas par kā būtiskas novada ekonomikai un tiek meklēti veidi kā tās izcelt un attīstīt. Cēsis tiek veidotas par atpazīstamu radošo industriju centru.

Atbiilstoši vīzijai rādītāju ietvaros tiek pastāvīgi vērtētas kultūras norises Cēsīs, kā arī dažādu kultūras norišu telpu sniegums. Vienlīdz svarīgi ir ieguldīt darbu arī saistītajās – tūrisma un viesmīlības – industrijās, kas veicina kultūras industriju attīstību. Vairumam esošo kritēriju ir mainīga daba, gadu no gada pieaugot un krītoties to vērtībām, kas lielā mērā saistīts arī ar valstī pastāvošo sociālekonomisko situāciju. Vienlaikus jāapsver iespēja ieguldīt jaunos un inovatīvos risinājumos un rīcībās, kas spētu stabilizēt rādītāju izaugsmi.

Papildus nepieciešams ietvert jaunus kritērijus, pēc kuriem būtu iespējams analizēt arī radošo industriju vidi, piemēram, radošo industriju uzņēmumu skaitu vai apgrozījumu.

|  |  |  |  |  |  |  |
| --- | --- | --- | --- | --- | --- | --- |
| *Nr.* | *Rādītājs* | *Rādītāja vērtības bāzes gadā 2013.g.* | *Rādītāja vērtības 2015.g.* | *Prognozētā rādītāja vērtība 2019.gadā* | *Datu avots* | *Atbilst/neatbilst prognozei* |
| *26* | Ceļotāju un tūristu skaits Cēsu novadā | 41 60 00 |  | Pieaug | CKTC | Neatbilst |
| *27* | Tūrisma informācijas centra apmeklētāju skaits | 14511 | 89 58 | Pieaug | CKTC | Neatbilst |
| *28* | Gultas vietu skaits Cēsīs | 275 | 811 | Pieaug | CKTC | Mainīgs |
| Gultas vietu skaits Cēsu apkārtnē (blakus novados) | 1492 |
| *29* | Ārvalstu viesu pavadītās naktis viesnīcās un citās tūrisma mītnēs pilsētā | 10257 | 1 03 12 | Pieaug | CSP | Mainīgs |
| *30* | Nakšņotāju skaits Cēsu novadā un apkārtnē (Amatas, Pārgaujas, Rauna, Priekuļu un Līgatnes novados) | 36142 | 45050 | Pieaug | CSP | Atbilst |
| *31* | Lasītāju skaits Cēsu Centrālajā bibliotēkā | 4461 | 5287 | Pieaug | Cēsu Centrālās bibliotēkas dati | Mainīgs |
| *32* | Grāmatu izsniegumu skaits Cēsu Centrālajā bibliotēkā | 155806 | *Nav datu* | Pieaug | Cēsu Centrālās bibliotēkas dati | Neatbilst |
| *33* | Muzeja (Jaunās pils) apmeklētāju skaits | 3745 | 49 78 | Pieaug | CKTC dati | Atbilst |
| *34* | Muzeja krājuma apmeklētāji | 930 | 516 (atvērts līdz augustam) | Pieaug | CKTC dati | Atbilst |
| *35* | Viduslaiku pils apmeklētāji | 24585 | 2 68 84 | Pieaug | CKTC dati | Mainīgs |
| *36* | Vidzemes koncertzāles Cēsis pasākumu skaits | Nav dati | 54 koncertzāles rīkotie pasākumi;  56 producentu rīkotie pasākumi; 12 amatiermākslas kolektīvu rīkotie pasākumi; 743 kino seansi; 7 izstādes; | 350 | SIA "Vidzemes koncertzāle" dati | Atbilst |
| Vidzemes koncertzāles Cēsis apmeklētāju skaits | *Nav dati* | 176 367 | 150 000 |
| *37* | Amatiermākslas kolektīvu skaits | 13 | 13 | Ir stabils | CKTC dati | Atbilst |
| Amatiermākslas dalībnieku skaits | 442 | 470 |
| *38* | Cēsu Kultūras centra organizētie pasākumi / apmeklētāju skaits | 129 | 58 / 44 135 | Ir stabils/pieaug | CKTC dati | Mainīgs |

## VP 5 Jaunu uzņēmumu piesaiste un esošo uzņēmumu attīstība

VP5 vīzija ietver plašu darbību un rādītāju spektru, kam kopumā jāspēj novērtēt Cēsu novada iespējas piesaistīt uzņēmumus un veicināt darba vietu rašanos Cēsu novadā. Vēlamies, lai Cēsu novada uzņēmēju produkti un pakalpojumi, saražotā produkcija rīcību iespaidā kļūst vairāk konkurētspējīga, vietējie uzņēmēji ir radoši un inovatīvi radot unikālus produktus ar augstu pievienoto vērtību. Tiecamies arī uz dažādu specializācijas jomu attīstību mijiedarbojoties, piemēram, dažādu produktu attīstība notiek ciešā sasaistē ar IKT, IT, radošajām industrijām. Viena no galvenajām nozares atbalstošajām rīcībām pērnajā gadā bija koprades un kopā-strādāšanas centra izveide. Kā arī turpmāk jāstrādā ar atbalsta pieejamību jaunajiem uzņēmējiem, pirmsinkubācijas un biznesa inkubatoru pakalpojumiem, īpaši atbalstot novada ekonomiskās specializācijas jomas, specializējoties radošo un digitālo industriju uzņēmējdarbības attīstībā.

Rādītāji, kas parāda uzņēmējdarbīabs vides attīstību novadā ietver datus par uzņēmumu skaitu, investīciju apjomu, kā arī ar nodokļiem saistītus datus. Pašreizējie kritēriju vērtējumi norāda uz nepieciešamību veicināt jauno uzņēmumu izveidi un uzņēmējdarbības atbalsta pakalpojumu pilnveidošanu.

Aktualizējot programmu, papildus nepieciešams ietvert kritēriju, kas norāda darba vietu skaitu novadā.

|  |  |  |  |  |  |  |
| --- | --- | --- | --- | --- | --- | --- |
| *Nr.* | *Rādītājs* | *Rādītāja vērtības bāzes gadā 2013.g.* | *Rādītāja vērtības 2015.g.* | *Prognozētā rādītāja vērtība 2019.gadā* | *Datu avots* | *Atbilst/neatbilst prognozei* |
| *39* | Ārvalstu tiešo investīciju apjoms, EUR | 44063060.01 (2009.-2014.) | 3540598 | Pieaug | RAIM | Mainīgs |
| *40* | Uzņēmuma ienākuma nodokļa aprēķinātā summa, EUR | 1058601 | 1115773 (2014.g.) | Palielinās | VID, RAIM | Atbilst |
| *41* | Uzņēmuma ienākuma nodokļa maksātāju skaits | 608 | 635  (2014.g.) | Palielinās | VID, RAIM | Atbilst |
| *42* | Iedzīvotāju ienākuma nodokļa maksātāju skaits pēc darba ņēmēja deklarētās dzīves vietas | 8602 | 8349 | Ir stabils | VID, RAIM | Neatbilst |
| *43* | Ekonomiski aktīvo uzņēmumu skaits | 1464 | 1543 (2014.g.) | 1500 | CSP, RAIM | Prognozētā vērtība sasniegta |
| *44* | Bezdarbnieku skaits | 806 | 572 | Samazinās | NVA, RAIM | Atbilst |
| *45* | Jaundibināto uzņēmumu skaits | 98 | 79 | Palielinās | UR, RAIM | Mainīgs |
| *46* | Iedzīvotāju apmierinātība ar Cēsu novada pašvaldības darbu, sniedzot atbalstu uzņēmējdarbības attīstībai, % | Nav datu | 45% (2016.g. aptauja) | Vismaz 50% vērtējums “Labi” | Aptauja | Nav salīdzināmās vērtības |

Kopumā jāsaka, ka kritēriji visās attīstības prioritātēs tiek sasniegti labā līmenī, taču ir virzieni, kurus ar esošajiem kritērijiem nav iespējams objektīvi novērtēt, līdz ar to, aktualilzējot Attīstības programmu, būtu ieteicams izvērtēt kritēriju sarakstus.

Lai spētu novērtēt vairāku kritēriju progresu, Cēsu novada iedzīvotāju aptauju nepieciešams ieviest kā ikgadēju aktivitāti, tādējādi uzkrājot nepieciešamos datus.

# Rīcības plāna 2013.-2019.gadam īstenošanas progress

Attīstības pārskata 1.pielikumā izvērtēts un atspoguļots ieguldījums Cēsu novada Attīstības programmas 2013.-2019.gada Rīcību un Investīciju plānā paredzētajās aktivitātēs. Analizējot Cēsu novada Attīstības programmā 2013. – 2019.gadam iekļautās rīcības, kuru uzsākšana paredzēta 2015. gadā, ir secināts, ka uzsāktas vairums paredzēto rīcību.

Vairāku rīcību ietvaros konkrētas darbības uzsāktas nav objektīvu iemeslu, piemēram, nodaļu īstermiņa prioritāšu maiņas, dēļ. Atbilstošās rīcības tiks uzsāktas 2016.gadā. Vienlaikus var spriest, ka ir uzsāktas tādas rīcības, kur darbībām jānotiek ilgstoši vai pastāvīgi.

Līdz šim nav uzsāktas rīcības, kuru darbību paredzēts nodrošināt ne tikai ar pašvaldības līdzekļiem, bet arī piesaistot līdzekļus no Eiropas Savienības fondu vai citu finansētāju līdzekļus. To uzsākšana paredzēta turpmākajos gados, atbilstoši 2014. – 2020.gada plānošanas perioda Eiropas Savienības fondu finansējuma piesaistes iespējām.

# Secinājumi un rekomendācijas

Attīstības programmā ietvertie rezultatīvie rādītāji liecina, ka plānotie pašvaldības budžeta līdzekļi ir izmantoti racionāli un veicina Attīstības programmā izvirzīto uzdevumu sasniegšanu. Attīstības programmas Rīcību plānā ietvertās rīcības veicina Vidēja termiņa prioritāšu, līdz ar to arī novada stratēģisko mērķu sasniegšanu ilgtermiņā.

Ņemot vērā Eiropas savienības struktūrfondu izvirzītos mērķus un prioritātes, jāturpina Rīcību un Investīciju plānā iekļauto darbību veikšana un Investīciju plāns jāaktualizē atbilstoši ES finansējuma pieejamībai, kā arī pašvaldības budžeta iespējas.

Jāņem vērā izvirzīto rīcību saikne ar izvēlētajiem attīstības rādītājiem, papildus izsverot iespējas papildināt un rediģēt rādītāju sarakstus atbilstoši uzstādītajiem prioritāšu virzieniem.

Sēdes vadītājs

Cēsu novada domes priekšsēdētājs /personiskais paraksts/ J.Rozenbergs

IZRAKSTS PAREIZS

Cēsu novada pašvaldības Administratīvi juridiskās

nodaļas sekretāre A.Alksnīte

10.11.2016.,Cēsīs